
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)



Κυριακή, 13 Σεπτεμβρίου 2026

ΔΕΛΤΙΟ ΤΥΠΟΥ

Εντοπισμός αλλοδαπών και σύλληψη του αλλοδαπού διακινητή τους στη Σάμο μετά από καταδίωξη - Συνέχεια ενημέρωσης αναφορικά με τον εντοπισμό και διάσωση των 45, των 68 και των 36 αλλοδαπών νότια της Ιεράπετρας - Προσάραξη λέμβου στα Νέα Μουδανιά – Σύλληψη αλλοδαπών στη Σαμοθράκη - Διακομιδές ασθενών

Τις πρώτες πρωινές ώρες χθες, Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο βρισκόταν σε προγραμματισμένη περιπολία, εντόπισε ταχύπλοο (Τ/Χ) σκάφος με αλλοδαπούς επιβαίνοντες να κινείται με μεγάλη ταχύτητα από τις τουρκικές ακτές προς τις βορειοανατολικές ακτές της Σάμου.
Το ΠΛΣ προέβη σε χρήση φωτεινών και ηχητικών σημάτων, στα οποία ο χειριστής του Τ/Χ δεν συμμορφώθηκε. Ακολούθησε καταδίωξη, κατά την οποία ο χειριστής του Τ/Χ προσέγγισε τις νότιες ακτές του ακρωτηρίου «ΠΡΑΣΟ», όπου αποβίβασε τους αλλοδαπούς και ακολούθως επιχείρησε να διαφύγει προς τα έναντι τουρκικά παράλια. Στη συνέχεια πραγματοποιήθηκε εκ νέου καταδίωξη από το ΠΛΣ, κατά την οποία το Τ/Χ σκάφος προσάραξε σε βραχώδες σημείο πλησίον της ακτής «ΜΟΥΡΤΙΑ». Το πλήρωμα του ΠΛΣ, με τη συνδρομή αλιευτικού σκάφους, προσέγγισε το προσαραγμένο Τ/Χ και ακινητοποίησε τον χειριστή του.
Παράλληλα, στελέχη της Αστυνομικής Διεύθυνσης Σάμου εντόπισαν στην ευρύτερη χερσαία περιοχή δεκαεννέα (19) αλλοδαπούς (17 άνδρες, 1 γυναίκα και 1 ανήλικο), οι οποίοι μεταφέρθηκαν στην Κλειστή Ελεγχόμενη Δομή (Κ.Ε.Δ.) Σάμου. Σύμφωνα με τους αλλοδαπούς, κατέβαλαν σε κύκλωμα διακίνησης το ποσό των πέντε χιλιάδων (5.000) ευρώ έκαστος, για τη μεταφορά τους στην Ελλάδα.
Από το Λιμεναρχείο Σάμου, που διενεργεί την προανάκριση, συνελήφθη ο 24χρονος αλλοδαπός χειριστής (υπήκοος Ιράν) για παράβαση του άρθρου 25 παρ. 1 εδ. γ’ του Ν. 5038/2023 («Υποχρεώσεις μεταφορέων - Κυρώσεις»), του άρθρου 83 του Ν. 3386/2005 («Παράνομη είσοδος στη χώρα»), του άρθρου 169 του Π.Κ. («Απείθεια») και του άρθρου 306 του Π.Κ. («Έκθεση»), καθώς αναγνωρίστηκε ως ο διακινητής των υπολοίπων. Από τη Λιμενική Αρχή Σάμου κατασχέθηκαν δύο (02) συσκευές κινητής τηλεφωνίας που βρέθηκαν στην κατοχή του 24χρονου.

*****
Συνέχεια ενημέρωσης:
	Αναφορικά με τον εντοπισμό και τη διάσωση 45 αλλοδαπών επιβαινόντων από λέμβο σε δυσχερή θέση, στη θαλάσσια περιοχή νότια της Ιεράπετρας τις μεσημβρινές ώρες την 11.09.2026, συνελήφθη ένας 16χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα.

	Επίσης:
	Αναφορικά με τον εντοπισμό και τη διάσωση 68 αλλοδαπών επιβαινόντων από λέμβο σε δυσχερή θέση, στη θαλάσσια περιοχή νότια της Ιεράπετρας τις μεσημβρινές ώρες την 11.09.2026, συνελήφθη ένας 15χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα.

Επίσης:
	Αναφορικά με τον εντοπισμό και τη διάσωση 36 αλλοδαπών επιβαινόντων από λέμβο σε δυσχερή θέση, στη θαλάσσια περιοχή νότια της Ιεράπετρας τις μεσημβρινές ώρες την 11.09.2026, συνελήφθη ένας 16χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα.

*****
	Τις βραδινές ώρες χθες, ενημερώθηκε η Λιμενική Αρχή των Νέων Μουδανιών για περιστατικό προσάραξη σε αβαθή μίας λέμβου σημαίας Σουηδίας, με έναν αλλοδαπό (υπήκοο Σουηδίας) επιβαίνοντα, στη θαλάσσια περιοχή της παραλίας «ΚΥΨΑ» του Δήμου Κασσάνδρας. Ο 68χρονος επιβαίνοντας εξήλθε στην ακτή με ιδίες δυνάμεις, καλά στην υγεία του, ενώ η λέμβος προσδέθηκε με ασφάλεια σε παρακείμενη πλωτή εξέδρα. Από το Β΄ Λιμενικό Τμήμα Νέων Μουδανίων του Κεντρικού Λιμεναρχείου Θεσσαλονίκης που διενεργεί την προανάκριση, απαγορεύτηκε ο απόπλους της λέμβου μέχρι την προσκόμιση βεβαιωτικού αξιοπλοΐας, ενώ από το συμβάν δεν παρατηρήθηκε θαλάσσια ρύπανση.

*****
	Τις βραδινές ώρες χθες, συνελήφθη ένας 43χρονος αλλοδαπός (υπήκοος Ρουμανίας), από στελέχη του Γραφείου Ασφαλείας της Λιμενικής Αρχής Σαμοθράκης σε συνεργασία με στελέχη της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης, για παράβαση του Ν. 4139/2013 «Περί εξαρτησιογόνων ουσιών». Συγκεκριμένα, σε έλεγχο που διενεργήθηκε στον 43χρονο στη Χερσαία Ζώνη Λιμένα Καμαριώτισσας Σαμοθράκης, εντοπίστηκε να έχει στην κατοχή του μία νάιλον συσκευασία που περιείχε ακατέργαστη κάνναβη συνολικού μεικτού βάρους 0,6 γραμμαρίων και έναν πλαστικό τρίφτη με υπολείμματα ακατέργαστης κάνναβης. 
	Επίσης:
	Τις βραδινές ώρες χθες, συνελήφθη ένας 48χρονος αλλοδαπός (υπήκοος Βραζιλίας), για παράβαση του Ν. 4139/2013 «Περί εξαρτησιογόνων ουσιών» από στελέχη του Γραφείου Ασφαλείας της Λιμενικής Αρχής Σαμοθράκης σε συνεργασία με στελέχη της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης Συγκεκριμένα, σε έλεγχο που διενεργήθηκε στον 48χρονο στη Χερσαία Ζώνη Λιμένα Καμαριώτισσας Σαμοθράκης, εντοπίστηκε να έχει στην κατοχή του δύο αυτοσχέδια τσιγάρα περιέχοντα ακατέργαστη κάνναβη συνολικού μεικτού βάρους 1,5 γραμμαρίων και ένα πλαστικό κουτάκι που περιείχε κατεργασμένη κάνναβη (σοκολάτα) συνολικού μεικτού βάρους 6,2 γραμμαρίων.
	Από το Α’ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση, κατασχέθηκαν οι ανωτέρω ναρκωτικές ουσίες, ο οποίες πρόκειται να αποσταλούν στη Χημική Υπηρεσία Αλεξανδρούπολης.

*****

	Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής, πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-46χρονης, από το λιμάνι της Ίου στο λιμάνι της Θήρας, με το Ε/Γ-Τ/Ρ «ΣΤΕΛΙΟΣ ΙΙ» Ν. Πορτοχελίου 166,
-6χρονου, από τον όρμο Πεύκου Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73,
-69χρονου, από το λιμάνι της Σύμης στο λιμάνι της Ρόδου, με Περιπολικό σκάφος Λ.Σ.-ΕΛ.ΑΚΤ. και
-30χρονης, από το λιμάνι του Αγκιστρίου στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.

